หุ้นไทย 23 ธ.ค.ปิดลบ 5.15 จุด
ดัชนีหุ้นไทยปิดตลาดที่ระดับ 1,037.37 จุด ลดลง 5.15 จุด หรือ 0.49% มูลค่าการซื้อขาย 22,809.87 ล้านบาท
23 ธ.ค. 2554

ดัชนีหุ้นไทยปิดตลาดที่ระดับ 1,037.37 จุด ลดลง 5.15 จุด หรือ 0.49% มูลค่าการซื้อขาย 22,809.87 ล้านบาท
ดัชนีหุ้นไทยวันนี้(23 ธ.ค.54) เคลื่อนไหวกรอบแคบในช่วงเช้า ก่อนที่จะปรับตัวลดลงในช่วงบ่าย หลังตลาดขาดปัจจัยบวกหนุน ขณะที่เข้าใกล้ช่วงวันหยุดยาวทำให้นักลงทุนชะลอการซื้อขาย ส่งผลให้ดัชนีปิดตลาดที่ระดับ 1,037.37 จุด ลดลง 5.15 จุด หรือ 0.49% มีมูลค่าการซื้อขาย 22,809.87 ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก
1. TMB ปิดที่ระดับ 1.64 บาท ลดลง 0.02 บาท หรือ 1.20% มูลค่าซื้อขาย 892.77 ล้านบาท2. PTT ปิดที่ระดับ 319 บาท ลดลง 3 บาท หรือ 0.93% มูลค่าซื้อขาย 589.48 ล้านบาท3. CPF ปิดที่ระดับ 32.50 บาท ลดลง 0.50 บาท หรือ 1.52% มูลค่าซื้อขาย 568.06 ล้านบาท4. KTB ปิดที่ระดับ 15 บาท ลดลง 0.10 บาท หรือ 0.66% มูลค่าซื้อขาย 464.60 ล้านบาท5. PTTGC ปิดที่ระดับ 61.50 บาท ลดลง 0.50 บาท หรือ 0.81% มูลค่าซื้อขาย 419.69 ล้านบาท
นางสาวธีระดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล. ฟิลลิป(ประเทศไทย) กล่าวว่า ดัชนีหุ้นไทยวันนี้แกว่งตัวกรอบแคบ โดยดัชนีปรับขึ้นเล็กน้อยช่วงเปิดตลาด หลังตัวเลขเศรษฐกิจสหรัฐฯออกมาดีกว่าที่คาดไว้ เช่น จำนวนผู้ขอรับสวัสดิการว่างงานลดลงสู่ระดับต่ำสุดในรอบ 3 ปีครึ่ง และดัชนีความเชื่อมั่นผู้บริโภคเพิ่มขึ้นในเดือนธันวาคม หลังจากนั้นดัชนีปรับตัวลดลงระหว่างวัน เนื่องจากนักลงทุนยังมีความกังวลจากวิกฤตหนี้ยูโรโซนอยู่ อีกทั้งไม่มีปัจจัยใหม่เข้ามาสนับสนุน รวมทั้งเป็นวันสุดท้ายก่อนเข้าสู่เทศกาลคริสต์มาสทำให้มูลค่าซื้อขายเบาบางลงไป
สำหรับดัชนีหุ้นไทยสัปดาห์หน้า คาดว่าดัชนีจะแกว่งตัวในทิศทางบวกได้ หากมีแรงซื้อเพื่อปิดงวดบัญชี (Window Dressing) เข้ามาสนับสนุน แต่นักลงทุนต้องจับตาปัญหายุโรปใกล้ชิด ส่วนกลยุทธ์ลงทุนแนะนำเก็งกำไรในลักษณะขึ้นขาย-ลงซื้อ ประเมินแนวรับที่ 1,020 - 1,015 จุด แนวต้าน 1,050 - 1,070 จุด